TM 


2 


Néhány szó a LEGO® Star Wars™ tervezői csapatról 


A LEGO® Star Wars™ 1999-ben indult útjára és azóta minden évben új modellekkel bővül a termékcsalád. A LEGO Star Wars tervezői csapata 
nyolc modelltervezőből és négy grafikus tervezőből áll. A csapatban egyaránt vannak friss ötleteket hozó, kezdő építők és olyan tapasztalt 
LEGO Star Wars tervezők is, akik már sok modellt mondhatnak magukénak. 


Ez a csapat készen áll új, innovatív LEGO Star Wars modellek megépítésére éppúgy, mint a korábbi klasszikus LEGO 
Star Wars űrhajók új verzióinak megalkotására vagy továbbfejlesztésére. LEGO Star Wars termékcsaládunk elsődleges 
célja klassz, szórakoztató és inspiráló LEGO Star Wars modellek megalkotása a gyermekek számára. 


A LEGO Direct esetében alkalmunk adódik még nagyobb méretű, még bonyolultabb modellek 
kialakítására is, fokozott figyelmet fordítva a pontosságra és a részletekre. Ezeknek a 
modelleknek a kifejlesztése szórakoztató és izgalmas, ugyanakkor hatalmas kihívás is! Mindig 
a legjobbat próbáljuk nyújtani, és reméljük, hogy élvezni fogod ennek a megépítését. 
Kellemes építést! 


Jens Kronvold Frederiksen 
a LEGO Star Wars tervezési igazgatója 

Néhány szó a hósiklóról 


Az Incom Társaság leginkább a T-65 X-szárnyú vadászgépek 
gyártójaként ismert, de ők légisiklókat is előállítanak, amelyek fontos 
szerepet fognak játszani a Szövetség flottájában a galaktikus 
polgárháború során a Köztársaság visszaállítása során 3 YU-ban. 
A T-47-es légisiklókat, ismertebb nevükön hósiklókat, széles körben 
használták a Lázadó Szövetségnek a Hoth bolygón lévő Echo bázis 
nevű erődjénél. Az Echo bázis technikusai a korábban főleg ipari 
teherszállításra használt légisiklót olyan könnyű és gyors járművé, 
hósiklóvá alakították át, amely így járőrözésre és harcra egyaránt 
alkalmas lett. A jeges éghajlatú Hoth miatt a Lázadó Szövetség 
arra is rákényszerült, hogy a hósiklót olyanná alakítsa, amely 
fagyos hőmérsékleteken is hosszú ideig használható. A vezérlő 
egységeket fűtéssel látták el, jégmentesítő fúvókákat szereltek fel 


a kormányfelületek eljegesedésének megakadályozására, továbbá 
a Lázadó technikusok az Y-szárnyúakból is kiszereltek elemeket, 
páncéllemezeket és felújított pilótafülke modulokat, hogy ezzel is még 
jobbá tegyék a konstrukciót és fokozzák a védelmi képességeket. 


Kis mérete miatt a hósikló személyzete csak két főből áll: egy 
pilótából, aki a légisikló sebességét és mozgását irányítja, és egy 
lövészből, aki tüzel az AP/11 kettős lézerágyúval és a szigonyágyúval. 
Mivel a hajón nem voltak pajzsok, páncéllemezekkel látták el a 
hajótörzset, és antigravitációs motorokat szereltek fel, amelyek 
drámaian megnövelték a sebességet, lehetővé téve azt, hogy a 
hósikló elég gyors legyen a fegyverek tüzének elkerüléséhez. 


© & ™ Lucasfilm Ltd. 

A hósikló adatai 
Gyártó 
Incom Társaság 
Modell 
T-47 légisikló 
Osztály 
Légisikló/Lebegő jármű 


Műszaki adatok – Átalakított T-47-es légisikló 
Hosszúság 
5,3 méter 
Legnagyobb sebesség 
1100 km/h 
Legnagyobb magasság 
175 méter 
Fegyverzet 
2 CEC AP/11 kettős lézerágyú 
Ubrikkian Mo/Dk energiaszigony és vontatókábel 
Könnyű gyorstüzelésű ágyú 
Motorblokk 
Karydee KD49 antigravitációs motorok 
Személyzet 
1 pilóta és 1 tüzér 
Teherszállító kapacitás 
10 kilogramm 


A hósikló egyszerű kialakítása és szedett-vedett módosításai 
ellenére, a hósikló pilóták elég találékonyak voltak ahhoz, hogy teljes 
mértékben kihasználják a jármű képességeit. Amikor észrevették, 
hogy a lézersugár hatástalan a fejlettebb Galaktikus Birodalom 
járműveivel szemben, a hósikló legénysége szigonyágyút és két 
kábelt kezdett alkalmazni a Galaktikus Birodalom AT-AT lépegetőinek 
masszív lábai ellen, amiket ezzel össze tudtak kötözni vagy akár 
teljesen harcképtelenné is tudtak tenni. 


A T-47-es légisiklók nem csak a fagyos Hoth bolygó éghajlatán 
bizonyultak hasznosnak a Lázadó Szövetség számára. A Lázadó 
Szövetség technikusai a sokPageú szállítóhajóból a hósiklón 
kívül több más járművet is kialakítottak. A mocsári siklót például 
úszóművel és vízhatlan szigeteléssel látták el. A többi változat egyike 
a homoksikló, amelyet fejlett légszűrőkkel tettek egyedivé, hogy 
megakadályozzák a homok bejutását, és motorhűtőket is felszereltek 
rá, amelyek védenek a perzselő sivatagi naptól. Egy másik változat 
az égisikló, amelynek túlnyomásos pilótafülkéje és még erősebb 
antigravitációs motorjai vannak, hogy nagyobb magasságokba 
tudjon emelkedni. 
© & ™ Lucasfilm Ltd. 

K: Hány LEGO® Star Wars™ modellt terveztél már? 


V: Az UCS hósikló lesz az ötödik LEGO Star Wars modell, amelyen én 
dolgoztam és forgalomba kerül. 


K: Milyen referenciaanyagokat használtál fel a hósikló tervezéséhez? 


V: Először tanulmányoztam a korábbi UCS hósiklót, amelyet 2003- 
ban terveztek, hogy lássam, meríthetek-e belőle ötleteket. Másodjára 
pedig különféle képeket és film állóképeket néztem meg a mi Star Wars 
könyveinkben és a Star Wars: A Birodalom visszavág filmből. 


K: Miben tért el a hósikló tervezése más LEGO Star Wars 
modellekétől? 


V: A legfontosabb eltérés az UCS modelleknél alkalmazott, részletesebb 
kidolgozásban van. Ezek a nagyobb modellek összetettebb építési 
technikát és olyan szintű részletes kidolgozást tesznek lehetővé, 
amiket én személy szerint imádok beépíteni azokba a modellekbe, 
amelyeken dolgozom. A UCS hósiklóban a kedvencem az volt, hogy a 
LEGO minifigura sítalpait használhattam fel alul, hogy hűtőbordákat 
imitálhassak velük. Ezekkel az UCS modellekkel az volt a célunk, hogy 
a lehető legpontosabban hasonlítsanak az igazi járművekre. Ez azt 
jelenti, hogy nehéz szögeket vagy tulajdonságokat egészen furfangos 
módon kell kialakítani. A pilótafülke hátsó ablakát különösen nehéz volt 
megépíteni, mert miközben háromfelé is lejt a pilótafülke csuklópántos 
csatlakozását is tartania kell. 


K: A hósikló eleje jellegzetes, ferde íj alakú. Nehéz volt ezt LEGO 
elemekből kialakítani? 


V: A ferde síkokat nagyon nehéz volt kialakítani, és ez a korábbi 
UCS hósiklótól eltérő módon akartam megoldani. 2003-ban nem 
volt olyan sok elemünk, amivel ezt a megjelenést ki lehetett volna 
alakítani, ezért most ferde elemeket használtam. Most, a miniatűr 
gömbcsuklóknak köszönhetően, karcsúbb és pontosabb homlokrészt 
tudtam kialakítani. 


Jordan David Scott 


Ismerkedj meg 
a modelltervezőkkel 
Jordan David Scott 

K: Hogyan tervezted meg a hósikló konstrukcióját? Felhasználtál 
művészi rajzokat vagy filmről készült állóképeket, hogy 
inspiráljanak a modell kialakítása során? 


V: A legtöbb inspirációt a film állóképeiből és a munkahelyemen 
elérhető Star Wars™ enciklopédiákban fellelhető keresztmetszeti 
illusztrációkból nyertem, és rengeteg referenciaanyagot használtam 
fel. 


K: A LEGO® Star Wars A Hoth-i csata készletben vannak kisebb 
méretű hósiklók. Ez a nagyobb modell hasonlít azokhoz a kisebb 
modellekhez? 


V: Úgy gondolom, egy dolog mindenképpen hasonló, annak ellenére, 
hogy a méretek jelentősen eltérnek egymástól, és ez a működés. 
A UCS modellek funkciói hasonlóak a kisebb változatokéhoz, ilyen 
például a forgatható hátsó ágyú és a mozgatható légfékek. Ezek a 
funkciók még érdekesebbé teszik a modellt és az építési élményt. 


K: Mivel a járműveket felderítésre és védekezésre is használják, 
a hósiklóknak fegyverekkel is rendelkezniük kell, de nem 
lehetnek lassúak sem. Hogyan tudtad ezeket a követelményeket 
összeegyeztetni a végleges változatban? 


V: A hósikló gyors jellege nyilvánvaló a kompakt mérete alapján, és 
éles szögek teszik áramvonalassá. Ezt mindig szem előtt tartottam 
a modell tervezése során. Igyekeztem úgy kialakítani az alját, hogy 
ne legyen terjedelmes és minél kevesebb kockát tartalmazzon. 
Egy másik rész, amiket szerettem volna a lehető legpontosabban 
elkészíteni, a turbólézerek voltak, amelyeket úgy alakítottam ki, hogy 
ferdén, befelé mutassanak, így egy bizonyos pontra összpontosítva 
tüzelhetnek. Ez sokkal nehezebbnek bizonyult, mint első pillantásra 
gondoltam. Talán nem látható azonnal, de valójában egészen kicsi, 
mintegy 10-15 fokos szögben állnak. 


K: A modellnek melyik része az, amelynek a tervezését a 
leginkább élvezted? 


V: Sok örömöt szerzett nekem a pilótafülke belsejének kialakítása, 
például az egymásnak háttal elhelyezett ülések, és az azokat 
körülvevő sok apró kezelőszerv, amelyeken nem volt könnyű egy 
olyan kis helyen elhelyezni, de nagyban fokozzák a részletes 
kidolgozottság érzését. 


K: Sok mozgatható rész van ezen a modellen, a forgatható hátsó 
ágyú, a nyitható pilótafülke és a mozgatható légfékek. Hogyan 
tudtad ezeket megalkotni úgy, hogy megőrizd a stabilitást? 


V: A modell összes mozgó alkatrésze meglehetősen kicsi, ezért 
nem volt nehéz stabilizálni őket. A pilótafülke kialakításakor 
azonban támadt némi nehézség, mert a két új ablakelem, amiből ezt 
kialakítottam nagy és nehéz volt, viszont biztosítani akartam azt, 
hogy nyitott és zárt helyzetbe is lehessen állítani. 

K: Ezek az első LEGO® Star Wars™ minifigurák, amiket te terveztél? 


V: Nem, az első minifigura tervem az utolsó Naboo-i pilóta volt 2015- 
ben. Ennek a készletnek a minifigurái jórészt meglévő konstrukciók. Úgy 
döntöttünk, hogy megtartjuk a régebbieket, mert nagyon jellegzetesek, 
de díszesebb karokkal gazdagítottuk őket. Azonban számomra ez volt 
az első alkalom, hogy minifigura karokat terveztem. 


K: Hogyan gyűjtesz anyagot, mielőtt elkezded a LEGO 
LEGO Star Wars minifigurák dekorációinak kidolgozását? 


V: A legelső lépés az összes vizuális referenciaanyag összegyűjtése, 
ami csak elérhető a figuráról és megpróbálni nagy vonalakban 
elkészíteni a megjelenésüket. Utána kiválasztom, hogy milyen LEGO 
színeket használjak a törzshöz, a karhoz, a lábhoz és a kézhez. A 
következő lépés a konstrukció általános körvonalainak felvázolása, a 
figurák megjelenésének átalakítása LEGO stílusra. A terv véglegesítése 
során újra és újra összehasonlítom a referenciákat és a minifigurát, 
amíg elégedett nem vagyok, vagy amíg ki nem futok az időből. 


K: A minifigurák nagyon aprók. Milyen más nehézségeket kellett 
leküzdened a tervezés során ahhoz, hogy elég részletesek, és mégis 
könnyen érhetők legyenek a figurák? 


V: Azért, hogy a modellen minél több részlet legyen látható, de még 
kivehető legyen, rendkívül egyszerű és nagy formákkal kezdek. A 
tervezés során mindig nagyon fontos a megfelelő kompozíció, és ezt 
könnyebb elérni, ha az kevesebb elemből áll. Innen kezdem ledarabolni 
ezeket a nagy formákat részletesebbekre, mint ahogy egy szobrász 
tenné. A legnehezebb feladat a megfelelő részletek kiválasztása, hogy 
azok valóban tükrözzék a figura megjelenését és személyiségét. 


K: Milyen anyagokat használsz referenciaként a minifigurák 
dekorációinak megtervezéséhez? Filmkocka képeket? Hivatalosan 
felhasználható műalkotásokat? 


V: A régi Star Wars filmek esetében főleg a filmek állóképeit és a 
gyártásból származó fényképeket használjuk, amiket közvetlenül a 
LucasFilm ad nekünk. Akkoriban a kulisszák mögötti dokumentálás 
nem volt annyira teljes a filmiparban, mint manapság, és ezért kissé 
nehezebb minden pontos referenciaanyagot összegyűjteni. 


Marie Sertillanges 


Ismerkedj meg 
a modelltervezőkkel 
Marie Sertillanges 

K: A Star Wars™ filmek szereplői rendkívül részletesen kidolgozott 
pilótaruhákat viselnek. Hogyan választod ki, hogy melyik részletre 
összpontosíts, amikor a minifigurák díszítését tervezed meg? 


V: Ezeknek a pilótáknak a terve jóval azelőtt kialakult, mielőtt én 
LEGO® grafikus tervező lettem, de azt el tudom mondani, hogy én 
hogyan közelítek meg egy minifigurát. Amikor egy figurát tervezek, 
kiválasztom, hogy mi teszi őt igazán különlegessé, mi az, ami 
meghatározó benne. A Lázadók egyenruháiban fontosak a rétegek 
és az anyagok, és a gyűrődések, ezek felhasználhatók például az 
anyag minőségének bemutatására, vagy rendetlenebbé, esetleg 
dinamikusabbá tehetnek egy karaktert. Mindig szem előtt tartom, 
hogy nem lehet, és nem is kell mindent úgy megrajzolni, ahogy az a 
valóságban van. Úgy képzeld ezt el, hogy egy LEGO szűrőn keresztül 
tekintesz a valóságra. 


K: Miben térnek el ezek a minifigurák azoktól, amiket korábban 
terveztél? 


V: A legtöbb minifigurán, amelyeket mi tervezünk, a törzsön, a fejen 
és a lábon van dekoráció. A karokon csak különleges minifigurák 
esetében helyezünk el díszítést. Egyaránt terveztem már fő- és 
mellékfigurákat, például Zev Senescát. A főhősökhöz képest ezeket 
az általános karaktereket nehezebb megtervezni, mert alaposabban 
kell őket szemügyre venned, hogy észrevedd, mi különbözteti meg 
őket a többiektől. Őszintén szólva, jobban szeretek mellékszereplőkön 
dolgozni, mert első pillantásra egyszerűnek tűnnek, de ha jobban 
megnézzük, nekik is megvan az egyedi történetük. 


© & ™ Lucasfilm Ltd. 

Ismerd meg a művészeti vezetőt 


K: Dolgoztál már korábban is LEGO® Star Wars™ csomagolás 
tervezésén? 


V: A LEGO Star Wars témán 2009-ben kezdtem dolgozni, és ironikus, 
de az első csomagolási feladatom a Hoth bolygó minifiguráit tartalmazó 
harci csomagok garnitúrája volt. Most, hat évvel később ismét itt vagyok 
a Hoth bolygón a hósiklóval. 


K: Milyen referenciaanyagokat használsz fel a csomagolás művészi 
tervezése során? 


V: Az egyik nagyszerű dolog a Star Wars esetében az a rengeteg 
rajongói anyag, ami a világhálón megtalálható. Időnként szívesen 
böngészem az internetet, hogy elmerüljek a Star Wars világába. 
Általában a modellhez tartozik a filmek egyik ikonikus jelenete, amire 
mindig igyekszem ráirányítani a figyelmet. Utána, a csomagolás 
kialakítása során sosem szabad alábecsülni az effektusok beépítésének 
fontosságát a csomagolás előlapjának megalkotásakor. 


K: A hósikló egy olyan Star Wars jármű, amely döntően a Hoth-i 
csatában kap szerepet, ahol teljes egészében havas-jeges a 
környezet. Hogyan érted el, hogy a fehér jármű kiemelkedjen a fehér 
háttérből? 


V: Színek, lézerek, robbanások és füst! A robbanások sokszor 
könnyítették már meg az életemet. 


K: Mik az első lépések, amiket megteszel egy új LEGO Star Wars 
készlet csomagolásának megtervezésekor? 


V: Mindig egy megbeszéléssel kezdjük, ahol a LEGO Star Wars 
termékcsapat elmondja, hogy mit szeretnének bemutatni. Ez után 
játszom a modellel és tanulmányozom, hogy megérezzem a lehetőségeit. 


Michael Sion 


Michael Sion 


K: Használsz arra valami egyedi technikát, hogy kiválaszd egy 
bizonyos készlet jellemzőiből és funkcióiból azt, ami a dobozra 
kerül? 


V: Folyamatosan küzdök a funkciók leképezésével. Szerencsére 
a modellek egy 3D programban is elérhetők, így elforgathatjuk 
őket, ahelyett, hogy mindjárt a fényképekhez kellene fordulnunk. 
Mindenekelőtt az ok és okozat fogalmát szeretném átadni, például egy 
készlet jellemzőjét bemutatva úgy, hogy abban a modell egyik résznek 
tologatása, húzogatása szerepeljen, és az ebből következő akció. 
Megpróbálom a mélységélesség felhasználásával csökkenteni a modell 
azon részeinek jelentőségét, amelyek csak a környezet miatt vannak 
jelen. 

K: Milyen kihívásokkal kell szembenézned, amikor olyan művészi 
kialakításon dolgozol, amelyet kifejezetten csomagoláson fognak 
felhasználni? Miben különbözik a művészi csomagolás más tervezői 
munkáktól? 


V: Néha egészen váratlan kihívások érkeznek, például előfordul, hogy 
egy modellt megváltoztatnak a tervezés során, ezért fontos, hogy 
az egész csapatunk rugalmas tudjon lenni. Ráadásul, mivel a LEGO® 
készletek a világ minden részébe eljutnak, olykor-olykor különböző 
nyelvű szavakat vagy üzeneteket kell elhelyeznünk a csomagoláson, 
és némileg ez is módosíthatja a kialakítást. Csapatunk tagjai nagyon 
jól együttműködnek, így ha bármilyen gond adódik, általában gyorsan 
megoldjuk, ezért tudunk olyan lenyűgöző dolgokat létrehozni, amelyet 
mindenhol megoszthatunk a LEGO Star Wars™ rajongóival. 


K: Amikor művészi csomagolást alkotsz, az a cél, hogy újra 
létrehozd a Star Wars film franchise alapján a jellegzetes 
jeleneteket, vagy inkább a készlet egyedi jellegét próbálod 
kihangsúlyozni? 


V: A LEGO modell a legfontosabb, de megpróbálok hű maradni a 
filmekhez, amennyire csak lehetséges. 


© & ™ Lucasfilm Ltd. 


K: Van olyan része a tervezési folyamatnak, amit különösen élvezel? 


V: Bármilyen új projekt indulása mindig nagyon izgalmas, és 
a legjobban a tervezés első fázisait szeretem. Mielőtt bármi is 
ténylegesen megkezdődne, a lehetőség nyitva áll előttünk arra, hogy 
alkossunk valamit, és számomra ez a projekt legvonzóbb része. Alkotói 
folyamatot jelent azt elképzelni, hogy milyen lehet a jelenet és hogyan 
lehet azt papírra vetni, és ez számomra nagyon élvezetes. A kezdet 
kezdetétől figyelemmel kísérni azt, ahogyan valami létrejön egészen a 
befejezésig, lenyűgöző élmény. 


LEGO and the LEGO logo are trademarks of the LEGO Group. ©2017 The LEGO Group. 
© & ™ Lucasfilm Ltd. 


